Tayvanda ro‘y bergan 6,4 magnitudali zilzila oqibatida 6 kishi halok bo‘ldi, salkam 400 kishi jarohat oldi (foto va video)

6-fevral, shanba kuni tongda Tayvan janubida 6,4 magnitudali kuchli zilzila ro‘y berdi. Bu haqda AQSh Geologiya xizmati ma’lum qildi, deya xabar beradi Tengrinews.

Zilzila oqibatida 6 kishi nobud bo‘lgani, 378 kishi kasalxonalarga yetkazilgani bildirilmoqda.

Reuters manbalariga ko‘ra, jasadlar Taynan shahridagi binolar ostidan topilgan, ular orasida 10 kunlik qizaloq borligi aytilmoqda. Qutqaruvchilar odamlarni binolar ostidan chiqarib olish bo‘yicha operatsiyani davom ettirmoqda, hozirgacha 221 kishi qutqarilgan.

Xitoy Qizil Xoch jamiyati zilzila oqibatlarini bartaraf etish uchun 2 million yuan (300 ming dollar) ajratdi.
https://youtu.be/9uQ4h2CfL5Y